**ACTA DE LA REUNIÓ DE LA COMISSIÓ D’AVALUACIÓ ACADÈMICA DE LA FOOT**

**Dia:** 9 de desembre de 2013

**Hora:** 11:45h (de 11:45 a 13:45 hores)

**Lloc:** Sala de reunions1 TR8

**Ordre del dia:**

1. Aprovació de l’acta anterior.

2. Informe de Direcció.

3. Vist-i-plau a la modificació d’unes dates del calendari Acadèmic 13-14.

4. Aprovació de la normativa del TFM (del Màster de 60 cr.).

5. Confecció del Tribunals de TFM i TFG de febrer.

6. Model de conveni marc amb hospitals per al tema de les pràctiques externes de màster.

7. Vist-i-plau al procediment i als criteris per validar la superació de les competències transversals.

8.  Temes sobrevinguts.  
9. Precs i preguntes.

**Assistents:**

José Luís Álvarez Vicedegà d’Estudis

Ester Guaus Degana

Núria Lupón Representant del Departament d’Òptica i Optometria

MªTeresa Morera Representant del Departament Projectes Enginyeria

Margarita Morillo Representant Departament d’Enginyeria Quimica

Miquel Ralló Representant del Departament de Matemàtica Aplicada III

Núria Tomàs Representant de la C. Permanent

Joan Torrent Secretari Acadèmic

Aurora Torrents Vicedegana de Política Acadèmica i Qualitat

Núria Vila Representant del Departament d’Òptica i Optometria

**S’excusen:**

Mireia Pacheco Representant del Departament d’Òptica i Optometria

**Absents:**

Joan Antoni Martínez Representant de la C. Permanent

Carla Fabregas Representant de l’Estudiantat

Miriam Pérez Representant de l’Estudiantat

**DESENVOLUPAMENT DE LA SESSIÓ:**

1. S’aprova l’acta de la sessió ordinària del dia 11-10-2013.
2. La Degana informa que s’ha convocat un Consell acadèmic per al dijous 12 de desembre amb el nou equip rectoral. També informa que el vicerector F. Vallverdú assistirà a l’acte de graduació, el dimecres dia 11 de desembre a les 19:30h, i que prèviament es farà la inauguració de la sala d’estudis, patrocinada per Òptica Salas, a les 18h. Comenta que s’intentarà explicar al nou equip rectoral la problemàtica del Centre en l’encàrrec docent i en el màster.
3. El Vicedegà d’Estudis exposa que degut a que el calendari acadèmic 2013-14 de la FOOT es va aprovar abans que el calendari acadèmic UPC, s’ha detectat algun desajust. El calendari UPC indica que el dia 4 de febrer és el dia límit per fer reclamacions als processos acadèmics, mentre que el calendari de la FOOT te prevista una CAC el dia 5 de febrer. Per tant es proposa que la CAC sigui el dia 4 de febrer i que el dia 30 de gener sigui la data límit per a l’entrega de notes. Se li dona el vist-i-plau a la proposta de modificació del calendari.
4. La Vicedegana de Política Acadèmica i Qualitat indica que el nou màster (de 60 crèdits) encara no té aprovada la normativa de TFM, i que per tant s’ha elaborat una proposta de normativa que es presenta a la CAA (Annex 1). També remarca que la normativa és bastant similar a la ja existent del TFG del Grau, però amb algunes diferències, les quals exposa. Es comenta que la frase al final de la pg 4 “Serà responsabilitat del director/a la qualitat acadèmica del treball” es canviï per “El director/a del treball ha de donar el vistiplau a la defensa del treball de l’estudiant/a signant el full de sol·licitud de defensa (disponible a la web de la FOOT). Si el director/a considera que el treball realitzat no té la qualitat acadèmica necessària, l’estudiant/a no podrà defensar-lo”. S’aprova la normativa de TFM amb el canvi indicat (Annex 2). Es proposa també incloure aquesta nova frase en la normativa de TFG, enlloc de la frase anterior, que també figurava al TFG. S’aprova la modificació indicada en la normativa de TFG (Annex 3).
5. La Vicedegana de Política Acadèmica i Qualitat exposa que s’han de confeccionar tribunals de TFM i TFG, per a la convocatòria de febrer, i explica el procediment a seguir. Es proposa un tribunal de TFM i 4 tribunals de TFG. El resultat es recull a l’Annex 4.
6. La Degana exposa el model de conveni marc amb hospitals (Annex 5). En primer lloc indica que ja s’havia signat un conveni amb el Consorci Hospitalari de Terrassa a partir del qual s’ha elaborat el nou model. Es detecta un error en el punt IV de Manifesten on diu “Que <nom de l’empresa>, és una empresa dedicada a la optometria, la teràpia visual i les lents de contacte especials.”, ha de dir “Que \_\_\_\_\_\_\_\_\_\_\_\_\_\_\_ *(objecte bàsic)* és una entitat dedicada a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”

S’aprova el model amb el canvi apuntat en el punt IV de Manifesten (Annex 6).

1. La Vicedegana de Política Acadèmica i Qualitat exposa que des de l’Equip s’està fent el seguiment de les guies docents en relació amb les competències transversals. També indica que en algun moment del procés d’avaluació s’haurà de dir que s’han superat aquestes competències. I, donat que a la UPC s’han establert tres nivells d’assoliment de competències, també s’haurà d’especificar el moment en que s’assoleixen. I aquest darrer punt és el que es proposa en el document de l’Annex 7 sobre els criteris de validació de les competències transversals. La Vicedegana exposa el document i la CAA li dona el vist i plau.
2. No hi ha temes sobrevinguts.
3. La Núria Lupón exposa que en algunes estances del Centre fa fred. La Degana explica que hi ha molts mals tancaments a l’edifici, i que a nivell de laboratoris potser hi ha pocs radiadors. Una solució seria posar calefactors addicionals puntualment en els dies i llocs necessaris. La Núria Tomàs trasllada a la CAA que la Montserrat Arjona s’ha queixat de que l’horari de màster d’aquest quadrimestre ha estat complicat. La Degana contesta que s’estan estudiant alternatives, com la semipresencialitat. La Núria Lupón comenta que es podria allargar una setmana de classes al gener i començar una setmana més tard al setembre. Se li respon que s’estudiarà el tema en una propera CAA.

S’aixeca la sessió a les 14h.

Joan Torrent

Secretari Acadèmic Vist-i-plau: Ester Guaus

Degana

Terrassa, 9 de desembre de 2013