**Conveni marc entre la Universitat Politècnica de Catalunya · Barcelona Tech i** <nom de l’empresa>,**, per a la realització de practiques acadèmiques externes de l’estudiantat que cursa estudis de màster a la Facultat d’Òptica i Optometria de Terrassa en l’àmbit de les ciències de la salut.**

**ANNEX - 5**

Barcelona, \_\_\_\_\_\_\_\_\_\_\_\_\_- de 2013

### R E U N I T S

D’una banda, el Sr./la Sra. <nom i cognoms>, <càrrec>, que actua com a representat legal de <nom de l’empresa>, amb domicili social a <població>, <c*arrer> <C*odi postal> i <NIF>

I, de l’altra, el Sr. pendent com a Vicerector de docència i estudiantat de la Universitat Politècnica de Catalunya · Barcelona Tech (en endavant UPC), actuant per delegació del rector en virtut de la Resolució 140/2012, de 30 de gener (publicada al DOGC núm. 6084 de 9.3.2012) amb domicili al carrer Jordi Girona, 31 (08034 Barcelona) i NIF Q-0818003F.

Ambdues parts es reconeixen mútuament la capacitat legal necessària per a atorgar aquest acte, i

# M A N I F E S T E N

1. Que la UPC imparteix els estudis de Grau en Òptica i Optometria (en endavant GOO) i de Màster Universitari en Optometria i Ciències de la Visió (en endavant MUOCV), de la branca de ciències de la salut, en la Facultat d’Òptica i Optometria de Terrassa (en endavant FOOT), ambdós d’acord amb els requeriments de l’espai europeu d’educació superior (EEES).
2. Que la FOOT amb l’objectiu de garantir un alt nivell de qualitat en l’oferta formativa, ha establert un Sistema de Garantia Interna de la Qualitat, el qual ha estat certificat per l’Agencia de Qualitat del Sistema Universitari Català (AQU).
3. Que la FOOT té com a finalitat reforçar la formació pràctica del seu estudiantat i d’aconseguir professionals amb una visió real dels problemes visuals, per la qual cosa potència una formació integral que facilita la seva incorporació al món professional.
4. Que <nom de l’empresa>, és una empresa dedicada a la optometria, la teràpia visual i les lents de contacte especials.
5. Que <nom de l’empresa>, ha expressat la seva intenció de donar suport a les pràctiques acadèmiques externes i tutelar a l’estudiantat de la FOOT que efectuí aquestes pràctiques en el seu centre/els seus centres mitjançant professionals amb experiència provada en l’àmbit de la salut visual.
6. Que <nom de l’empresa>, disposa dels mitjans materials i serveis necessaris per a garantir el correcte desenvolupament de les activitats formatives planificades per a la realització de pràctiques.
7. Que <nom de l’empresa>, compta amb els mecanismes necessaris per realitzar o garantir la revisió i el manteniment dels materials i serveis disponibles així com per a la seva actualització.
8. Que <nom de l’empresa>, *es compromet a tutoritzar en concepte de pràctiques acadèmiques externes un mínim de dos estudiants per any acadèmic amb un mínim de 320 hores per estudiant.*
9. Que <nom de l’empresa>, facilitarà durant el mes de juny la planificació de l’oferta (període, horaris, nombre d’estudiants, ....) corresponent a les pràctiques a desenvolupar durant el període acadèmic següent (16/setembre/13 fins al 31/juliol/14).
10. Que aquest conveni contempla també la possibilitat d’establir altres col·laboracions dins el marc de les pràctiques acadèmiques externes, com poden ser la tutorització de treballs de fi de carrera.
11. Que en reconeixement al suport que rep la Facultat en la tutorització del seu estudiantat, la FOOT facilitarà gratuïtament al personal que presta aquest suport, l’assistència a algunes de les activitats acadèmiques que organitza anualment a l’entorn de la docència i de la recerca, com són les assignatures optatives del Màster universitari en Optometria i Ciències de la Visió i les jornades i cursos d’especialització. Per tal d’acreditar aquesta formació, la FOOT emetrà un certificat d’assistència al personal que hi participi.

Per aquest motiu, ambdues parts, acorden subscriure el present conveni, i:

**ACORDEN**

**Primer.- Objecte del conveni**

Constitueix l’objecte d’aquest conveni l’establiment de les condicions per a la realització de les pràctiques acadèmiques externes de l’estudiantat de la FOOT que cursa estudis de MUOCV.

**Segon.- Designació de tutors**

1. La FOOT de la UPC nomenarà un tutor acadèmic per a l’estudiantat que participi en aquest conveni, que es responsabilitzarà del seguiment i l’avaluació de les pràctiques.
2. La/el <nom de l’empresa>, designarà un tutor encarregat de programar, assistir i coordinar les pràctiques. Aquest, un cop finalitzat el període de pràctiques, emetrà l’informe acreditatiu (d’acord amb el que s’estableix al programa formatiu) de l’aprofitament de l’estudiant, que s’integrarà en el seu procés avaluador.

**Tercer.- Durada de les pràctiques**

La durada de les pràctiques acadèmiques s’establirà per mútuo acord entre el tutor de <nom de l’empresa>, i la FOOT, d’acord amb el programa formatiu.

**Quart.- Obligacions de l’estudiantat**

1. El/la estudiant s’obligarà a complir amb els requeriments que s’estipulen en les normatives d’aplicació vigent.
2. Per tal de donar efectivitat al contingut d’aquesta acord i previ a l’inicií de les pràctiques, el/la estudiant signarà un document amb les condicions a les quals es sotmet , on constin les seves dades personals, la data d’inici de les pràctiques i, el reconeixement de la naturalesa no laboral de la relació amb la UPC, així com el deure de guardar secret professional sobre les seves activitats, tant durant l’estada com un cop finalitzada. Aquest document de condicions comptarà amb el vist-i-plau del/de la degà/degana de la FOOT de la UPC.
3. La signatura per part del/de la estudiant suposa l’acceptació de les condicions especificades en el conveni de cooperació educativa i les corresponents al projecte formatiu a desenvolupar.

**Cinquè.- Ajut a l’estudi**

L’estudiantat que participi en aquestes pràctiques acadèmiques externes no percebrà cap quantitat en concepte de dietes, despeses de desplaçament o d’ajut a l’estudi.

En el cas que l’estudiant participi en pràctiques acadèmiques extracurriculars, el conveni de cooperació educativa establirà si l’estudiant percebrà alguna quantitat en concepte d’ajut a l’estudi, si escau.

<nom de l’empresa>, queda eximida de l’abonament d’overhead a la UPC, en concepte de fons per a cobrir els costos de gestió derivats de les pràctiques acadèmiques externes, sempre i quan aquestes no siguin remunerades. Cas que s’estableixi ajut a l’estudi, el/la <nom de l’empresa>, estarà obligat a abonar a l’UPC l’overhead vigent marcat pels pressupostos d’aquesta.

En tot cas les pràctiques acadèmiques externes seran remunerades a partir de 500 hores per conveni.

**Sisè.- Limitació de les obligacions de les parts**

1. La realització de les pràctiques no suposa l’assumpció per les parts d’obligacions més enllà de les estrictament establertes en aquest conveni i en els documents de condicions de pràctiques que signi la FOOT de la UPC amb cadascun dels estudiants, i en cap cas no implicarà l’existència d’una relació laboral entre l’estudiant i <nom de l’empresa>,
2. Segons el que disposa aquest acord, el/la estudiant en pràctiques no podrà reclamar el còmput del temps d’estància a la/el <nom de l’empresa>, a efectes d’antiguitat, ni com a eximent de realització del període de prova, en el supòsit d’incorporació a l’empresa un cop finalitzades les pràctiques.

**Setè.- Assegurança**

L’estudiantat, en el moment d’iniciar les pràctiques, haurà d’acreditar el fet de ser beneficiari d’una assegurança o sistema assistencial que abasti la seva estada a <nom de l’empresa>,

**Vuitè.- Entrada en vigor, durada i extinció del conveni**

1. Aquest conveni entrarà en vigor en el moment de la seva signatura i tindrà una durada de tres anys prorrogable per tàcita reconducció per períodes iguals successius.
2. El present conveni només s’extingirà per alguna de les causes següents:

* El mutu acord de les parts.
* La denúncia previ escrit a l’altra part amb tres mesos d’antelació.
* Les generals establertes per la legislació vigent.

**Novè.- Modificació del conveni**

Qualsevol modificació d’aquest conveni, llevat de l’extinció per decisió unilateral de la UPC o l’empresa cal que sigui aprovada per les dues parts, i els documents resultants s’han d’afegir com a annexos a aquest conveni.

**Desè.- Protecció de dades**

Les parts es comprometen a tractar les dades de caràcter personal a que tinguin accés o que siguin objecte de cessió en el marc d’aplicació d’aquest conveni, de conformitat amb el que disposa la Llei Orgànica 15/1999, de 13 de setembre, de Protecció de dades de caràcter personal, així com amb la normativa que la desenvolupa.

**Onzè.- Marc legal**

El marc legal que resultarà d’aplicació per al present conveni estarà regulat per la normativa vigent de pràctiques acadèmiques externes.

**Dotzè.- Competència jurisdiccional**

Abans d’emprendre cap acció legal contra la Universitat, s’ha de formular la reclamació prèvia per via administrativa, tal com estableixen els articles 120 i següents de la Llei de règim jurídic de les administracions públiques i del procediment administratiu comú.

En cas que sorgeixi alguna divergència en l’aplicació o la interpretació d’aquest conveni, les parts se sotmeten, expressament, als jutjats i tribunals de la ciutat de Barcelona, renunciant al seu propi fur si fos diferent.

I, perquè consti el que s’ha convingut, ambdues parts signen aquest conveni, per duplicat, en el lloc i la data indicats a l’encapçalament.

**Per la Universitat Politècnica Per** <nom de l’empresa>, **Catalunya**

##### Pendent <nom i cognoms>,

##### **Vicerector de Docència i Estudiantat** <càrrec>,

##### (P.D. del rector Resolució 140/2012 de

##### 30 de gener - DOGC 6084 de 9.3.2012)